Nú í dag , mánudag , munu viðræðunefndir SGS og Eflingar annars vegar og Sambands íslenskra sveitarfélaga hins vegar funda hjá Ríkissáttasemjara . Ekki hefur verið fundað í deilunni síðan 19. desember . Mikið óþol er komið í fólk í félögum innan SGS vegna þess seinagangs sem hefur verið í viðræðunum og ljóst að það verður að breytast á næstu dögum . Búast má við að fundað verði í viðræðum SGS / Eflingar og samninganefndar ríkisins síðar í þessari viku , en sá fundur hefur enn ekki verið boðaður . Eins og fram hefur komið á opinberum vettvangi þá hefur vinna í vinnuhópi um málefni vaktavinnufólks farið fram meðfram viðræðunum , en í þeim hópi sitja fulltrúar frá SGS , BSRB , BHM og Félags hjúkrunarfræðinga og frá samninganefndum ríkisins , sveitarfélaga og Reykjavíkurborgar . Sú vinna hefur gengið seinlega og tafið viðræðurnar óeðlilega mikið . Það er morgunljóst að á næstu dögum ræðst hvernig mál þróast og afar mikilvægt að fólk fari að sjá til lands í þessum mikilvægu kjarasamningum .